cyanic-selkie/wikianc huggingface dataset:
Η Καλόγρια
Πλοκή
Το 1952 στη Τρανσυλβανία, δύο μοναχές που ζουν στο μοναστήρι της Αγίας Κάρτας δέχονται επίθεση από ένα αόρατο κακόβουλο πνεύμα, αφότου μπήκαν σε μια σήραγγα για να βρουν ένα αρχαίο χριστιανικό λείψανο. Η επιζών μοναχή, η αδελφή Βικτώρια, ξεφεύγει, και για να μην πέσει στα χέρια του πνεύματος με τη μορφή μίας δαιμονικής καλόγριας, αυτοκτονεί κρεμάμενη από ένα σκοινί. Το σώμα της ανακαλύπτεται από έναν χωρικό που μεταφέρει προμήθειες στις μοναχές.
Το Βατικανό μαθαίνει για το περιστατικό και καλεί τον πατέρα Μπερκ στη Ρώμη, όπου του ζητούν να ταξιδέψει με την αδελφή Ιρέν, μια μη ακόμα ορκισμένη καλόγρια, στη Ρουμανία για να διερευνήσει την κατάσταση. Ενώ η αδελφή Ιρέν διδάσκει στα παιδιά τη σχέση μεταξύ θρησκείας και επιστήμης σε ένα τοπικό σχολείο, η διευθύντρια του σχολείου την διακόπτει και την ενημερώνει ότι ο Μπερκ έφτασε για να ζητήσει τη συνοδεία της Ιρέν στο ταξίδι.
Την επόμενη μέρα, η Ιρέν και ο Μπερκ επιστρέφουν στο μοναστήρι, αλλά μόνο η Ιρέν μπορεί να μπει καθώς είναι μοναστήρι γυναικών. Συναντά μερικές από τις άλλες μοναχές και μαθαίνει ότι προσεύχονται συνεχώς, ανταλλάσσοντας βάρδιες, για να κρατήσουν μια κακή οντότητα μακριά. Η αδελφή Οάνα αποκαλύπτει την ιστορία της μονής: χτίστηκε τον Μεσαίωνα ως κάστρο από έναν δούκα που είχε εμμονή με τον αποκρυφισμό. Ο δούκας κάλεσε έναν δαίμονα φτιάχνοντας ένα ρήγμα στις κατακόμβες, αλλά σκοτώθηκε από χριστιανούς, οι οποίοι σφράγισαν το ρήγμα με ένα φιαλίδιο γεμάτο με το αίμα του Χριστού. Ωστόσο, οι βομβαρδισμοί κατά τη διάρκεια του Β 'Παγκοσμίου Πολέμου άνοιξαν κατά λάθος το ρήγμα, απελευθερώνοντας για άλλη μια φορά την κακή οντότητα. Ο Μπερκ ανακαλύπτει ότι το όνομα του Δαίμονα είναι Βάλακ, και επίσης ότι η Άμπες έχει πεθάνει εδώ και καιρό.
Ο Γάλλος επιστρέφει στο μοναστήρι για να βοηθήσει την Irene και τον Burke. Η Ιρέν δέχεται επίθεση από τον Βαλάκ και ενώνει τις μοναχές σε μία απελπισμένη προσευχή για να αποτρέψει τον δαίμονα να τις σκοτώσει. Όταν η ομάδα επανενώνεται, η Ιρέν ανακαλύπτει ότι καμία από τις μοναχές που είχε δει και είχε μιλήσει δεν ήταν πραγματική και ότι προσευχόταν μόνη της, συνειδητοποιώντας αργότερα ότι η Βικτώρια ήταν η τελευταία καλόγρια στο μοναστήρι και είχε θυσιάσει τον εαυτό της για να εμποδίσει τον Βαλάκ να αποκτήσει το σώμα της και να απελευθερώσει το κακό.
Θεωρώντας ότι ο Δαίμονας Valak μπορεί να σταματήσει μόνο εάν σφραγίσουν το ρήγμα με το αίμα του Χριστού που περιέχεται στη λειψανοθήκη, η ομάδα ανακτά το φιαλίδιο με το κλειδί που είχε η Βικτώρια στα χέρια της. Στη συνέχεια, η Ιρέν ενημερώνει τον Μπερκ ότι ο Θεός την κάλεσε να δώσει τους επίσημους όρκους της ως καλόγρια και ζητά από τον Μπερκ να την ορκίσει ο ίδιος.
Αφού η ομάδα ξεκλειδώσει την πόρτα της σήραγγας, μπαίνει μέσα στο σώμα της Ιρέν ο Δαίμονας Βαλάκ. Σε μία προσπάθεια να τον βγάλει έξω από το σώμα της, ο Γάλλος ρίχνει λίγο από το αίμα του Χριστού στο πρόσωπο της. Ο Μπερκ τραυματίζεται από το φάντασμα του Ντάνιελ καθώς ο Βαλάκ αρχίζει να πνίγει την Ιρέν σε έναν πλημμυρισμένο από το νερό της βροχής θάλαμο. Η Ιρέν όμως ρίχνει το αίμα του Χριστού στο πρόσωπο του Δαίμονα. Αφού ο Γάλλος και η Ιρέν ανάρρωσαν, ο Γάλλος αποκαλύπτει ότι το πραγματικό του όνομα είναι Μορίς. Σε αντίθεση με τους άλλους, τον Μορίς τελικά νίκησε ο Βαλάκ και πήρε τον έλεγχο του μυαλού και του σώματος του, όπως αποδεικνύεται από έναν ανεστραμμένο σταυρό στο λαιμό του.
Ανάπτυξη
Στις 15 Ιουνίου 2016, η Warner Bros. Pictures και η New Line Cinema ανακοίνωσαν τον ερχομό της ταινίας Η Καλόγρια, μια spin-off ταινία της ταινίας Το Κάλεσμα 2, η οποία είχε κυκλοφορήσει μόλις πριν από πέντε ημέρες. Οι Πίτερ Σάφραν και Τζείμς Γουάν βρίσκονταν στην παραγωγή. Το αρχικό σενάριο για την ταινία γράφτηκε από τον Ντέιβιντ Λέσλι Τζόνσον. Στις 17 Φεβρουαρίου 2017, ανακοινώθηκε ότι ο Κορίν Χάρντυ είχε προσληφθεί για να σκηνοθετήσει την Καλόγρια, βασισμένος σε ένα νέο σενάριο των Γουάν και Γκάρυ Νταυμπερμαν. Κατά τη διάρκεια των γυρισμάτων της ταινίας Annabelle: Creation, ο Σάφραν αποκάλυψε ότι Η Καλόγρια θα τοποθετηθεί χρονικά πρώτη στο Σύμπαν Του Καλέσματος, καθιστώντας την ένα ακόμη πρίκουελ στη σειρά ταινιών.
Κάστινγκ
Στις 5 Απριλίου 2017, ο Ντέμιαν Μπιτσίρ ανακοινώθηκε ότι θα πρωταγωνιστήσει στην ταινία, ως ιερέας που ερευνά τη μυστηριώδη αυτοκτονία μιας καλόγριας. Η Τάισα Φαρμίγκα εντάχθηκε στο καστ λίγο αργότερα, ως μη ακόμη ορκισμένη Ρωμαιοκαθολική καλόγρια. Ο Κορίν Χάρντυ αργότερα είπε ότι αρχικά δεν ήθελε να εντάξει τη Φαρμίγκα στο καστ, λόγω της αδελφής της, Βέρα Φαρμίγκα, που πρωταγωνιστούσε σχεδόν σε όλες τις ταινίες στο Σύμπαν ως Λορέιν Γουόρεν, αλλά άλλαξε γνώμη όταν είδε τις ακροάσεις της. Η Μπόνι Ααρόνς στη συνέχεια συμφώνησε να επαναλάβει το ρόλο της ως Δαίμονας Βαλάκ, που πρωτοεμφανίστηκε στο Κάλεσμα 2. Οι Σάρλοτ Χόουπ, Τζόνας Μπλόκουετ και Ινγκρίντ Μπισού, εντάχθηκαν στην ομάδα αργότερα, ολοκληρώνοντας το καστ.
Γυρίσματα
Η κύρια μαγνητοσκόπηση για την ταινία ξεκίνησε στις 3 Μαΐου 2017, στα Castel Film Studios στο Βουκουρέστι της Ρουμανίας, με τον Μαξίμ Αλεξάντρε ως κινηματογραφιστή. Ο σκηνοθέτης Κορίν Χάρντυ έφερε έναν Ρωμαιοκαθολικό ιερέα να ευλογήσει το σετ πριν ξεκινήσουν. Οι σκηνές γυρίστηκαν στο Παλάτι του Λαού τον Ιούνιο, έναντι αμοιβής 5.000 ευρώ ανά ώρα. Τα γυρίσματα πραγματοποιήθηκαν επίσης στο Κάστρο Κόρβιν της Χουνεντοάρα και στη πόλη Σιγκισοάρα της Τρανσυλβανίας. Ο Χάρντι ανακοίνωσε στους λογαριασμούς του στα μέσα κοινωνικής δικτύωσης ότι η παραγωγή είχε τελειώσει στις 23 Ιουνίου 2017, μετά από 38 ημέρες γυρισμάτων.
Μουσική
Τη μουσική για την ταινία Η Καλόγρια σύνθεσε ο Άμπελ Κορζενιόφσκι, και κυκλοφόρησε στις 31 Αυγούστου 2018, από την WaterTower Music.
Κυκλοφορία
Η Warner Bros. Pictures είχε αρχικά προγραμματίσει την κυκλοφορία της ταινίας Η Καλόγρια στις Ηνωμένες Πολιτείες στις 13 Ιουλίου 2018. Τον Φεβρουάριο του 2018, ανακοινώθηκε ότι η ημερομηνία κυκλοφορίας της ταινίας θα μεταφερθεί στις 7 Σεπτεμβρίου 2018.
Box office
Η Καλόγρια κέρδισε 117,5 εκατομμύρια δολάρια στις Ηνωμένες Πολιτείες και τον Καναδά και 248,1 εκατομμύρια δολάρια σε άλλες περιοχές, με συνολικό παγκόσμιο ποσό 365,6 εκατομμύρια δολάρια, έναντι προϋπολογισμού παραγωγής 22 εκατομμυρίων δολαρίων, καθιστώντας τήν την ταινία με τα υψηλότερα κέρδη στο Σύμπαν Του Καλέσματος. Η ιστοσελίδα Deadline Hollywood υπολόγισε το καθαρό κέρδος της ταινίας σε 155 εκατομμύρια δολάρια, συνυπολογίζοντας όλα τα έξοδα και τα έσοδα.
Στις Ηνωμένες Πολιτείες και τον Καναδά, Η Καλόγρια κυκλοφόρησε μαζί με το Peppermint και το God Bless the Broken Road, και αρχικά προβλεπόταν να κερδίσει 32-37 εκατομμύρια δολάρια το εναρκτήριο Σαββατοκύριακο. Μέχρι την εβδομάδα της κυκλοφορίας του, οι προβλέψεις είχαν αυξηθεί στα 36-45 εκατομμύρια δολάρια από 3.876 θέατρα. Κέρδισε 22,4 εκατομμύρια δολάρια την πρώτη ημέρα, συμπεριλαμβανομένων 5,4 εκατομμυρίων δολαρίων από τις προεπισκοπήσεις της Πέμπτης, τα δύο μεγαλύτερα ποσά που είχε κερδίσει ποτέ ταινία στο Σύμπαν Του Καλέσματος.
Αυτή τη στιγμή κατατάσσεται ως η κορυφαία ταινία τρόμου όλων των εποχών σε δώδεκα αγορές, συμπεριλαμβανομένων των Φιλιππίνων (όπου είχει κερδίσει 5 εκατομμύρια δολάρια την πρώτη εβδομάδα), της Ινδονησίας, της Βραζιλίας και της Ρουμανίας.
Κριτικές
Στον ιστότοπο συλλογής κριτικών Rotten Tomatoes, η ταινία έχει βαθμολογία έγκρισης 26% με βάση 193 κριτικές και μέση βαθμολογία 4,43 / 10. Η κριτική συναίνεση του ιστότοπου αναφέρει: "Η Καλόγρια μπορεί να υπερηφανευτεί για έντονες ερμηνείες, τρομακτική ατμόσφαιρα και μερικά αξιοπρεπή σκηνικά, αλλά τα αρνητικά στοιχεία της περιλαμβάνουν ασυνεπή λογική και αφηγηματική χαλαρότητα." Στο Metacritic, η ταινία έχει μέση βαθμολογία 46 στα 100, με βάση 32 κριτικούς, δηλώνοντας "μέσες κριτικές". Το κοινό που ερωτήθηκε από το CinemaScore έδωσε στην ταινία έναν μέσο βαθμό "C" σε κλίμακα A + έως F, το χαμηλότερο που έχει πάρει ταινία μέχρι σήμερα στο Σύμπαν Του Καλέσματος.
Παραπομπές
Κατηγορία:Αμερικανικές ταινίες Κατηγορία:Ταινίες του 2018 Κατηγορία:Αγγλόφωνες ταινίες Κατηγορία:Αμερικανικές θρίλερ ταινίες τρόμου Κατηγορία:Ταινίες παραγωγής New Line Cinema Κατηγορία:Αμερικανικές ταινίες τρόμου Κατηγορία:Αμερικανικές θρίλερ ταινίες Κατηγορία:Υπερφυσικές θρίλερ ταινίες Κατηγορία:Υπερφυσικές ταινίες τρόμου Κατηγορία:Ταινίες IMAX
Χέρμαν Αλεξάντερ Ντιλς
Ο Χέρμαν Αλεξάντερ Ντίλς (Hermann Alexander Diels, 18 Μαϊου, 1848 – 4 Ιουνίου, 1922) ήταν Γερμανός κλασικός φιλόλογος και μελετητής.
Οι Προσωκρατικοί - Οι μαρτυρίες και τα αποσπάσματα
Είναι διάσημος για την καταγραφή φράσεων και αναφορών περί των Προσωκρατικών φιλοσόφων. Το έργο αυτό, που φέρει τον τίτλο Die Fragmente der Vorsokratiker (Οι Προσωκρατικοί - Οι μαρτυρίες και τα αποσπάσματα, στην ελληνική έκδοση), χρησιμοποιείται ακόμα ευρέως από τους φιλολόγους. Αρχικά εκδόθηκε το 1903 και αργότερα αναθεωρήθηκε και επεκτάθηκε τρεις φορές από τον Ντιλς. Τελικά αναθεωρήθηκε στην 5η έκδοση (1934–7) από τον Βάλτερ Κραντς και ξανά στην 6η έκδοση (1952). Αποτελείται από τρεις τόμους που περιέχουν, για κάθε έναν από τους Προσωκρατικούς, αποσπάσματα από τα έργα τους (τα περισσότερα χαμένα μέχρι τις μέρες μας) σωσμένα από νεότερους συγγραφείς, και υλικό από δευτερεύουσες πηγές, γνωστό ως δοξογραφίες. Οι δοξογραφίες είναι σχολιασμοί στα έργα των Προσωκρατικών, παρουσίαση της ζωής τους και της φιλοσοφικής τους σκέψης από μεταγενέστερους σχολιαστές, τους δοξογράφους.
Με βάση την απαρίθμηση των αποσπασμάτων που έκανε ο Ντίλς, οι δοξογραφίες στην συλλογή του, είναι γνωστές ως "Α-αποσπάσματα", ενώ οι φράσεις ως "Β-αποσπάσματα". Η μέθοδος τιτλοφόρησης των αποσπασμάτων από τον Ντιλς, αποτελεί πρότυπο τρόπο αναφοράς στα έργα των Προσωκρατικών.
Για παράδειγμα, αυτό που θεωρείται ότι είναι η εισαγωγή του ποιήματος του Παρμενίδη, "Οδοί της Αλήθειας και της Γνώμης", και παρατέθηκε από τον Σέξτο τον Εμπειρικό και τον Σιμπλίκιο, στο έργο των Ντιλς και Κραντς τιτλοφορήθηκε ως απόσπασμα 28B1 - δηλαδή κεφάλαιο 28, τμήμα B, απόσπασμα 1. Το "28" αντιστοιχεί στον Παρμενίδη (στον οποίο οι Ντιλς και Κραντς αφιερώνουν το κεφάλαιο 28 στην απαρίθμηση της τρέχουσας έκδοσης), το "B" υποδηλώνει ότι αυτό είναι μια φράση, και το "1" σημαίνει ότι αυτή είναι η πρώτη φράση στον Ντιλς, στην κατάταξη των φράσεων του Παρμενίδη. Από την άλλη πλευρά, στην αρχή του κειμένου του Πλάτωνα (στο έργο του, Παρμενίδης 127ff.) σε μια υποτιθέμενη επίσκεψη του Παρμενίδη και του Ζήνωνα στην Αθήνα, τιτλοφορείται από τον Ντιλς ως απόσπασμα 29A11. Το "29" αντιστοιχεί στον Ζήνωνα (τον επόμενο Προσωκρατικό μετά τον Παρμενίδη στην συλλογή του Ντιλς), αφού αυτό το εδάφιο στον Πλάτωνα έχει να κάνει περισσότερο με τον Ζήνων παρά με τον Παρμενίδη. Το "A" υποδηλώνει ότι είναι δοξογραφία, μια ιστορία για τον εν λόγω φιλόσοφο ή φιλοσόφους και όχι μια φράση και το "11" σημαίνει ότι αυτή είναι η 11η δοξογραφία για τον Ζήνωνα. Η κατάταξη των προσωκρατικών είναι περίπου χρονολογική (από τον Ορφέα έως τον συγγραφέα των δισσών λόγων). Η απαρίθμηση των αποσπασμάτων σε κάθε κεφάλαιο, καθορίστηκε γενικά με βάση την αλφαβητική σειρά των ονομάτων των πηγών. Ο συνήθης τρόπος παράθεσής τους βασίζεται στην επισύναψη των λέξεων "Ντιλς-Κραντζ" ή των γραμμάτων "ΝΚ" στον αριθμό των αποσπασμάτων. Έτσι για παράδειγμα έχουμε "28B1 Ντιλς-Κραντζ" ή "28B1 ΝΚ" ( "28B1 Diels-Kranz" ή "28B1 DK" στο πρωτότυπο).
Παρόλο τον σεβασμό στο μνημειώδες έργο του Ντιλς, υπάρχει μια συνεχής αμφισβήτηση μεταξύ των φιλολόγων, όσον αφορά τις λεπτομέρειες της κατάταξης των αποσπασμάτων. Για παράδειγμα, κάποια αποσπάσματα που κατηγοριοποιήθηκαν από τον Ντιλς ως φράσεις, θεωρούνται από κάποιους φιλολόγους ως παραφράσεις ή επεξηγήσεις των εν λόγω Προσωκρατικών έργων. Επίσης, οι Ντιλς-Κραντς δεν συμπεριέλαβαν βέβαια αποσπάσματα που ανακαλύφθηκαν μετά την έκδοσή τους, όπως αποσπάσματα από τους παπύρους του Στρασβούργου, που εκδόθηκαν το 1998, τα οποία διέσωσαν τμήματα της ποίησης του Εμπεδοκλή που δεν ήταν γνωστά μέχρι εκείνη την εποχή. (Ό,τι διεσώθη από τους Παπύρους του Στρασβούργου φαίνεται να είναι μια συνέχεια του "Περί Φύσεως", έργου του Εμπεδοκλή, το οποίο έχει τίτλο 31B17 DK.)
Τηλεχειρουργική
Η απομακρυσμένη χειρουργική (επίσης γνωστή και ως τηλεχειρουργική) είναι η δυνατότητα που έχει ένας γιατρός να εκτελεί μια εγχείρηση σε έναν ασθενή ακόμα και αν δε βρίσκονται σωματικά στο ίδιο μέρος. Είναι μια μορφή τηλεπαρουσίας. Ένα ρομποτικό χειρουργικό σύστημα γενικά αποτελείται από έναν ή περισσότερους βραχίονες (που ελέγχονται από το χειρουργό), έναν κεντρικό ελεγκτή (κονσόλα), και ένα αισθητήριο σύστημα που παρέχει ανατροφοδότηση στο χρήστη. Η τηλεχειρουργική συνδυάζει στοιχεία ρομποτικής, πρωτοποριακής τεχνολογίας επικοινωνιών, όπως υψηλών-ταχυτήτων συνδέσεις δεδομένων και στοιχεία πληροφοριακών συστημάτων διοίκησης. Ενώ το πεδίο της ρομποτικής χειρουργικής είναι αρκετά καθιερωμένο, τα περισσότερα από αυτά τα ρομπότ ελέγχονται από τους χειρουργούς στη διάρκεια της χειρουργικής επέμβασης. Η απομακρυσμένη χειρουργική είναι βασικά προηγμένη τηλεργασία για χειρουργούς, όπου η σωματική απόσταση μεταξύ του χειρουργού και του ασθενούς είναι ασήμαντη. Υπόσχεται να επιτρέψει την ειδικότητα των εξειδικευμένων χειρουργών, να είναι διαθέσιμη στους ασθενείς παγκοσμίως, χωρίς την ανάγκη για τους ασθενείς να ταξιδεύουν πέρα από το τοπικό τους νοσοκομείο.
Χειρουργικά συστήματα
Τα ρομποτικά χειρουργικά συστήματα αναπτύχθηκαν από το πρώτο λειτουργικό τηλεχειρουργικό σύστημα-ZEUS-στο da Vinci χειρουργικό σύστημα, το οποίο σήμερα είναι το μοναδικό εμπορικώς διαθέσιμο χειρουργικό ρομποτικό σύστημα. Στο Ισραήλ μια εταιρεία ιδρύθηκε από τον καθηγητή Moshe Shoham, από τη σχολή των Μηχανολόγων Μηχανικών στο Technion. Χρησιμοποιούμενα κυρίως για "επι τόπου" εγχείρηση, αυτά τα ρομπότ βοηθούν την εγχείρηση οπτικά,με καλύτερη ακρίβεια και λιγότερη διείσδυση στους ασθενείς. Το χειρουργικό σύστημα da Vinci έχει επίσης συνδυαστεί για να σχηματιστεί ένα διπλό σύστημα da Vinci, το οποίο επιτρέπει σε δύο χειρουργούς να δουλεύουν μαζί σε έναν ασθενή την ίδια στιγμή. Το σύστημα δίνει στους χειρουργούς την δυνατότητα να ελέγχουν διαφορετικούς βραχίονες, να αλλάζουν εντολές στους βραχίονες σε κάθε σημείο και να επικοινωνούν μέσω ακουστικών κατά τη διάρκεια της εγχείρησης.
Η εγχείρηση του Lindbergh
Μια από τις πρώτες απομακρυσμένες χειρουργικές επεμβάσεις διεξήχθη στις 7 Σεπτεμβρίου 2001 στην άλλη μεριά του Ατλαντικού Ωκεανού, με ένα χειρουργό (Δρ. Jacques Marescaux) στη Νέα Υόρκη να εκτελεί χολοκυστεκτομή σε μια 68χρονη γυναίκα ασθενή 6.230 χιλιόμετρα μακριά, στο Στρασβούργο, Γαλλία. Η επέμβαση αυτή ονομάστηκε εγχείρηση του Lindbergh. Η εγχείρηση αυτή, που ονομάστηκε Πρόγραμμα Lindbergh από την πρωτοποριακή υπερατλαντική πτήση του Τσαρλς Λίντμπεργκ από τη Νέα Υόρκη στο Παρίσι, διεξήχθη σε αποκλειστική σύνδεση με οπτικές ίνες για να εξασφαλιστεί εγγυημένη συνδεσιμότητα και ελάχιστη χρονική καθυστέρηση.
Εφαρμογές
Μετά την εγχείρηση του Lindbergh, απομακρυσμένες χειρουργικές επεμβάσεις έχουν διεξαχθή πολλές φορές σε πολυάριθμα μέρη. Μέχρι σήμερα ο Δρ. Anvari, ένας λαπαροσκοπικός χειρουργός στο Χάμιλτον,Καναδάς, έχει διεξάγη πολυάριθμες απομακρυσμένες χειρουργικές επεμβάσεις σε ασθενείς στο Βόρειο Κόλπο, μια πόλη 400 χιλιόμετρα από το Χάμιλτον. Ακόμα κι αν ο ίδιος χρησιμοποιεί ένα εικονικό ιδιωτικό δίκτυο (VPN) πάνω από μια μη-αποκλειστική σύνδεση με οπτικές ίνες που μοιράζεται εύρος ζώνης με δεδομένα τακτικών τηλεπικοινωνιών, ο Δρ. Anvari δεν είχε κάποιο πρόβλημα στη σύνδεση κατά τη διάρκεια των διαδικασιών.
Η γρήγορη ανάπτυξη της τεχνολογίας έχει δώσει στην απομακρυσμένη χειρουργική χώρο να γίνει άκρως εξειδικευμένη. Στο Προηγμένο Χειρουργικό Τεχνολογικό Κέντρο (Advanced Surgical Technology Centre) στο Νοσοκομείο Mt. Sinai στο Τορόντο, Καναδάς, το χειρουργικό δωμάτιο απαντάει στις φωνητικές διαταγές του χειρουργού προκειμένου να ελέγξει μια ποικιλία του εξοπλισμού στο χειρουργικό τόπο, συμπεριλαμβανομένου του φωτισμού του χειρουργικού δωματίου, τη θέση του χειρουργικού τραπεζιού και των χειρουργικών εργαλείων. Με τη συνεχιζόμενη πρόοδο στις τηλεπικοινωνιακές τεχνολογίες, η διαθεσιμότητα μεγαλύτερου εύρους ζώνης και περισσότερων ισχυρών υπολογιστών, η ευκολία και η αποτελεσματικότητα κόστους της υλοποίησης μονάδων απομακρυσμένης χειρουργικής είναι πιθανό να αυξηθεί ραγδαία.
Η δυνατότητα του να μπορέσει να προβληθεί η γνώση και η φυσική ικανότητα ενός χειρουργού σε μεγάλες αποστάσεις έχει πολλές έλξεις. Υπάρχει σημαντική έρευνα σε εξέλιξη για το θέμα. Οι ένοπλες δυνάμεις έχουν εμφανές ενδιαφέρον από τότε που ο συνδυασμός της τηλεπαρουσίας, της τηλεχειρουργικής, και της τηλερομποτικής μπορούν δυνητικά να σώζουν τις ζωές θυμάτων μαχών παρέχοντάς τους άμεση προσοχή σε κινητές χειρουργικές αίθουσες.
Ένα ακόμα πιθανό πλεονέκτημα της χρήσης ρομπότ στην εκτέλεση εγχειρήσεων είναι η ακρίβεια. Μια μελέτη που διεξήχθη στο Νοσοκομείο Guy's στο Λονδίνο, Αγγλία, συνέκρινε την επιτυχία των εγχειρήσεων νεφρών σε 304 κούκλες-ασθενείς που διεξήχθησαν παραδοσιακά καθώς και εξ αποστάσεως και διαπιστώθηκε ότι αυτές που διεξήχθησαν με τη χρήση ρομπότ ήταν περισσότερο επιτυχείς στην ακριβή στόχευση των πετρών στα νεφρά.
Μη-βοηθούμενη ρομποτική χειρουργική
Καθώς οι τεχνικές των ειδικών χειρουργών μελετώνται και αποθηκεύονται σε ειδικά υπολογιστικά συστήματα, τα ρομπότ ίσως μια μέρα είναι ικανά να εκτελούν χειρουργικές επεμβάσεις με μικρή ή μηδαμινή ανθρώπινη συνεισφορά. Ο Carlo Pappone, ένας Ιταλός χειρουργός έχει αναπτύξει ένα πρόγραμμα λογισμικού που χρησιμοποιεί δεδομένα που έχουν συλλεχθεί από πολλούς χειρουργούς και χιλιάδες εγχειρήσεις, για να εκτελεστεί μια χειρουργική επέμβαση χωρίς ανθρώπινη παρέμβαση. Αυτό μπορεί μια μέρα να κάνει τις δαπανηρές και πολύπλοκες εγχειρήσεις περισσότερο διαθέσιμες, ακόμα και σε ασθενείς που βρίσκονται σε περιοχές που παραδοσιακά έχουν έλλειψη κατάλληλων ιατρικών εγκαταστάσεων.
Αναγκαστική-ανατροφοδότηση και χρονική καθυστέρηση
Η δυνατότητα να πραγματοποιούνται λεπτοί χειρισμοί βασίζεται σε μεγάλο βαθμό στην ανατροφοδότηση. Για παράδειγμα, είναι εύκολο να μάθεις πόση πίεση απαιτείται για να χειριστείς ένα αυγό. Στη ρομποτική χειρουργική, οι χειρουργοί χρειάζεται να είναι ικανοί να αντιλαμβάνονται τη δύναμη που ασκείται χωρίς να αγγίζουν άμεσα τα χειρουργικά εργαλεία. Συστήματα γνωστά ως αναγκαστικής-ανατροφοδότησης, ή τεχνολογία Haptic, έχουν αναπτυχθεί για να προσομοιωθεί αυτό. Haptics είναι η επιστήμη της αφής. Οποιοσδήποτε τύπος ανατροφοδότησης Haptic προσφέρει μια διαδραστική δύναμη σε αντίθεση με το άγγιγμα του χεριού. Η τεχνολογία Haptic στην τηλεχειρουργική, δημιουργώντας μια πλασματική εικόνα του ασθενούς ή της τομής, θα επιτρέπει στο χειρουργό να βλέπει το τι κάνει όπως επίσης και να το νιώθει. Αυτή η τεχνολογία είναι σχεδιασμένη να δίνει στο χειρουργό την δυνατότητα να νιώθει τους τένοντες και τους μύες σαν να ήταν πραγματικά το σώμα του ασθενούς. Ωστόσο, αυτά τα συστήματα είναι πολύ ευαίσθητα σε χρονο-καθυστερήσεις όπως αυτές που εμφανίζονται στα δίκτυα που χρησιμοποιούνται στην τηλεχειρουργική.
Αντίληψη βάθους
Η ικανότητα της μέτρησης του βάθους της τομής είναι κρίσιμη. Η ανθρώπινη όραση το καθιστά εύκολο σε ένα τρισδιάστατο περιβάλλον. Ωστόσο αυτό μπορεί να είναι πολύ πιο δύσκολο όταν η όψη παρουσιάζεται στην επίπεδη οθόνη ενός υπολογιστή.
Πιθανές χρήσεις
Μια ακόμα πιθανή μελλοντική χρήση θα μπορούσε να είναι η χρήση της απομακρυσμένης χειρουργικής επέμβασης κατά τη διάρκεια διαστημικών αποστολών εξερεύνησης.
Περιορισμοί
Μέχρι τώρα, η τηλεχειρουργική δεν είναι μια ευρέως διαδεδομένη τεχνολογία εν μέρει, λόγω του ότι δεν υπάρχουν χορηγίες από τις κυβερνήσεις. Πριν την αποδοχή της σε μια ευρύτερη κλίμακα, πολλά θέματα θα πρέπει να λυθούν. Για παράδειγμα, εγκατεστημένα κλινικά πρωτόκολλα, εκπαίδευση, και παγκόσμια συμβατότητα του εξοπλισμού πρέπει να αναπτυχθούν. Επίσης, υπάρχει ακόμα η ανάγκη για έναν αναισθησιολόγο και έναν αναπληρωματικό χειρούργο να είναι παρόντες σε περίπτωση που υπάρξει μια διαταραχή των επικοινωνιών ή μια δυσλειτουργία του ρομπότ. Παρ' όλα αυτά, η εγχείρηση του Lindbergh απέδειξε ότι η τεχνολογία υπάρχει σήμερα για να επιτρέψει την παράδοση ειδικής φροντίδας σε απομακρυσμένες περιοχές του πλανήτη.
Εξωτερικοί σύνδεσμοι
Κατηγορία:Χειρουργική Κατηγορία:Χειρουργικές επεμβάσεις
Αγόρι (αποσαφήνιση)
Η λέξη αγόρι μπορεί να αναφέρεται στους εξής όρους:
Πρωτάθλημα πετοσφαίρισης Volleyleague ανδρών 2010-2011
Το πρωτάθλημα Ελλάδας βόλεϊ ανδρών της περιόδου 2010–11 ήταν το 43ο στην ιστορία των Εθνικών πρωταθλημάτων και το 1ο με την επωνυμία Volleyleague. Συμμετείχαν 12 ομάδες. Πρωταθλητής αναδείχθηκε για 3η συνεχόμενη χρονιά ο Ολυμπιακός, φτάνοντας συνολικά στα 25 πρωταθλήματα. Στην Α2 υποβιβάστηκαν ο Πανελλήνιος και ο Επίκουρος.
Ημιτελικοί
Ο πρώτος της κανονικής περιόδου, Ηρακλής (έσπασε ενά σερί πέντε συνεχόμενων κατακτήσεων της πρώτης θέσης στην κανονική περίοδο από τον Παναθηναϊκό, κατά τις σαιζόν 2005-2006 εως 2009-2010, στις οποίες όμως πήρε μόνο μία φορά το πρωτάθλημα) αντιμετώπισε με πλεονέκτημα έδρας τον τέταρτο ΠΑΟΚ, ενώ ο δεύτερος Ολυμπιακός με πλεονέκτημα έδρας τον τρίτο Παναθηναϊκό.
(1) Ηρακλής − (4) ΠΑΟΚ (2–0)
Ο Ηρακλής επικράτησε με 2-0 νίκες του ΠΑΟΚ και προκρίθηκε στον τελικό.
Μεγάλος τελικός
Στον τελικό αναμετρηθηκαν ο Ηρακλής με τον Ολυμπιακό για πρώτη φορά μετά το 2005. Οι δύο πρώτοι αγώνες έγιναν στην έδρα του Ηρακλή, και ο τελευταίος, στην έδρα του Ολυμπιακού. Ο Ολυμπιακός αναδείχθηκε πρωταθλητής, "σκουπίζοντας" με 0−3 νίκες τον αντίπαλό του.
Κανονικής περιόδου
==== MVP ανά αγωνιστική ====
MVP των πλέι οφ
==== Οι κορυφαίοι των πλέι οφ ====
Εξωτερικοί σύνδεσμοι
2010 2011 Κατηγορία:Πετοσφαίριση το 2010 Κατηγορία:Πετοσφαίριση το 2011
Σκάβοντας το τούνελ της Μάγχης
Η ταινία Σκάβοντας το τούνελ της Μάγχης (γαλλικά:Tunnel sous la manche ou Le cauchemar franco-anglais) είναι ένα φιλμ του 1907 χωρίς ήχο από τον Ζωρζ Μελιές. Η υπόθεση κινείται γύρω από τον βασιλιά Εδουάρδο Ζ' του Ηνωμένου Βασιλείου και τον πρόεδρο της Γαλλίας Αρμάν Φαλιέρ που ονειρεύονται να κατασκευάσουν ένα τούνελ κάτω από τη Μάγχη.
Ο Αμερικανός κριτικός κινηματογράφου Τζόναθαν Ρόζενμπαουμ είχε πει πως αυτή η ταινία ήταν μια από τις 100 αγαπημένες του κινηματογραφικές παραγωγές.
Εξωτερικοί σύνδεσμοι
Κατηγορία:Γαλλικές ταινίες Κατηγορία:Γαλλικές ασπρόμαυρες ταινίες
Δημοκρατία του Νταγκεστάν
Η Δημοκρατία του Νταγκεστάν ή Νταγιστάν (ρωσικά: Респу́блика Дагеста́н) είναι ομοσπονδιακό υποκείμενο της Ρωσίας. Το όνομά του έχει περσική-τουρκική καταγωγή και σημαίνει Χώρα των Βουνών. Υπάγεται στο Νότιο Διαμέρισμα και συνορεύει με το Αζερμπαϊτζάν στα νότια και τη Γεωργία στα νοτιοδυτικά. Πρωτεύουσά του είναι η Μαχατσκαλά (572.076 κάτοικοι - απογρ. 2010).
Πληθυσμιακά το Νταγκεστάν είναι το πιο ανομοιογενές ομοσπονδιακό υποκείμενο της Ρωσίας. Στα εδάφη του ζει μια πανσπερμία εθνοτήτων, εκ των οποίων οι εννέα ξεπερνούν τα 80.000 μέλη: Άβαροι (29,4%), Δαργίνοι (16,5%), Κουμίκοι (14,2%), Λεζγίνοι (13,1%), Λακ (5,4%), Ρώσοι (4,7%), Αζέροι (4,3%), Ταβασαράνοι (4,3%), Τσετσένοι (3,4%). Με εξαίρεση τους Ρώσους, τα υπόλοιπα φύλα είναι είτε καυκάσια είτε τουρκικά, τα οποία έχουν διατηρήσει τις ιδιαιτερότητές τους λόγω του ορεινού αναγλύφου της περιοχής και της χαμηλής αστικοποίησης (σχεδόν 60% ζει σε χωριά). Για τη συνεννόηση όλων αυτών μεταξύ τους χρησιμοποιείται κυρίως η ρωσική, ενώ απαντώνται τριάντα ακόμα γλώσσες.
Από το 2000 η πολιτική κατάσταση στο Νταγκεστάν είναι ασταθής - μια σειρά τρομοκρατικών ενεργειών και επιχειρήσεων ατάκτων εναντίον κρατικών αξιωματούχων, δείχνουν ότι υπάρχει προσπάθεια μεταφοράς στο Νταγκεστάν του πολέμου της Τσετσενίας.
Εξωτερικοί σύνδεσμοι
Κατηγορία:Ομοσπονδιακά υποκείμενα της Ρωσίας
Σύστημα ελέγχου πρόσφυσης
Το Σύστημα Ελέγχου Πρόσφυσης, ή στα αγγλικά Traction Control System (TCS), είναι ένα μέρος του εξοπλισμού ενεργητικής ασφάλειας των σύγχρονων αυτοκινήτων. Η λειτουργία του είναι συμπληρωματική με το Σύστημα Αντιμπλοκαρίσματος Τροχών (ABS) και έχει ως σκοπό την πρόληψη του σπιναρίσματος των τροχών, δηλαδή της απώλειας πρόσφυσης σε τυχόν υπερβολική ταχύτητα ή έντονη επιτάχυνση, υπό συνθήκες μειωμένης πρόσφυσης (βροχή, χιόνι, πάγος).
Λειτουργία
Περιλαμβάνει τα ίδια εξαρτήματα με το ABS και έναν επιπλέον αισθητήρα μέτρησης της διαφοράς ταχύτητας μεταξύ των τροχών, τα αποτελέσματα του οποίου ελέγχονται από την ίδια Κεντρική Ηλεκτρονική Μονάδα Ελέγχου που ελέγχει και το ABS. Η μονάδα αυτή επεξεργάζεται τα σήματα που λαμβάνει από τον επιπρόσθετο αισθητήρα και αν διαπιστώσει ότι η διαφορά ταχύτητας μεταξύ των τροχών υπερβεί κάποιο συγκεκριμένο όριο, τότε ενεργοποιεί το φρένο του συγκεκριμένου τροχού ή και τροχών και τον / τους επιβραδύνει.
Λόγω αυτής της ιδιότητάς του, συχνά αναφέρεται και ως Anti-Slip Regulation (ASR) δηλαδή Επιβολή Αντισπιναρίσματος / Αντιολίσθησης. Στα σύγχρονα μοντέλα έχει τη δυνατότητα να επέμβει με έναν ή και περισσότερους από τους εξής τρόπους:
ώστε να μειώσει ακόμα περισσότερο την ταχύτητα του οχήματος και να προλάβει τον κίνδυνο προτού η κατάσταση φτάσει σε κρίσιμο σημείο.
Εξωτερικοί σύνδεσμοι
Κατηγορία:Τεχνολογία οχημάτων Κατηγορία:Εξοπλισμός ασφαλείας
Ψευδωνυμοποίηση
Η ψευδωνυμοποίηση είναι μια διαδικασία επεξεργασίας δεδομένων και απο-ταυτοποίησης με την οποία η ταυτότητα των υποκειμένων των δεδομένων αποσυνδέεται από τα υπόλοιπα δεδομένα. Αυτό επιτυγχάνεται με την αντικατάσταση πληροφοριών που μπορούν να οδηγήσουν στην ταυτοποίηση ενός ατόμου με ένα ή περισσότερα τεχνητά αναγνωριστικά ή ψευδώνυμα. Η χρήση ψευδωνύμων καθιστά τις εγγραφές δεδομένων λιγότερο αναγνωρίσιμες, ενώ ταυτόχρονα τα δεδομένα παραμένουν κατάλληλα για ανάλυση και επεξεργασία δεδομένων.
Ιονική και Λαϊκή Τράπεζα
thumb|right|250px|Εξωτερική άποψη του μεγάρου της Λαϊκής Τράπεζας. Φωτογραφία του 1921. thumb|right|250px|Εξωτερική άποψη του μεγάρου της Ιονικής Τράπεζας στην Κέρκυρα (σήμερα Alpha Bank). thumb|right|250px|Εξωτερική άποψη του μεγάρου της Ιονικής Τράπεζας στη Λευκωσία. Η Ιονική Τράπεζα ήταν η πρώτη ελληνική τράπεζα. Ιδρύθηκε στις 17 Ιανουαρίου 1839 με έδρα το Λονδίνο, αντλώντας κεφάλαια κυρίως από Βρετανούς επενδύτες. Η αρχική της ονομασία ήταν Ιονική Κρατική Τράπεζα και εξυπηρετούσε τις συναλλαγές μεταξύ της Μεγάλης Βρετανίας και των Ιόνιων νησιών τα οποία την εποχή εκείνη αποτελούσαν προτεκτοράτο της Μεγάλης Βρετανίας.
349 Ντεμπόφσκα
Η Ντεμπόφσκα (Dembowska) είναι πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 5,93. Ανακαλύφθηκε το 1892 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τον Ιταλό (πολωνικής καταγωγής) αστρονόμο βαρόνο Ηρακλή Ντεμπόφσκι (1812-1881).
Ψευδωνυμοποίηση
Στον Γενικό Κανονισμό Προστασίας Δεδομένων (ΓΚΠΔ) η ψευδωνυμοποίηση ορίζεται ως η επεξεργασία δεδομένων προσωπικού χαρακτήρα κατά τρόπο ώστε τα δεδομένα να μην μπορούν πλέον να αποδοθούν σε συγκεκριμένο υποκείμενο των δεδομένων χωρίς τη χρήση συμπληρωματικών πληροφοριών, εφόσον οι εν λόγω συμπληρωματικές πληροφορίες διατηρούνται χωριστά και υπόκεινται σε τεχνικά και οργανωτικά μέτρα προκειμένου να διασφαλιστεί ότι δεν μπορούν να αποδοθούν σε ταυτοποιημένο ή ταυτοποιήσιμο φυσικό πρόσωπο.
Ιονική και Λαϊκή Τράπεζα
1839-1864: Τα πρώτα χρόνια και τα Αγγλοκρατούμενα Επτάνησα
Το πρώτο της κατάστημα το οποίο ήταν ταυτόχρονα και το κεντρικό γραφείο της Τράπεζας λειτούργησε για πρώτη φορά στις 2 Μαρτίου 1840 στην Κέρκυρα. Στις 18 Μαΐου και στις και στις 10 Αυγούστου του ίδιου έτους άνοιξαν τα υποκαταστήματα στη Ζάκυνθο και στην Κεφαλονιά αντίστοιχα ενώ το 1845 λειτούργησαν πρακτορεία της τράπεζας στην Αθήνα και στην Πάτρα. Το 1873 με έδρα πάντα το Λονδίνο τα κεντρικά γραφεία της τράπεζας μεταφέρθηκαν στην Αθήνα.
349 Ντεμπόφσκα
Φυσικά χαρακτηριστικά
Η διάμετρος της Ντεμπόφσκα υπολογίσθηκε σε 140 χιλιόμετρα (από δεδομένα του IRAS), ενώ η μάζα της εκτιμάται σε 2,86 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι R (τύπος λιθώδους), ενώ το άλβεδό της είναι ασυνήθιστα υψηλό για αστεροειδή: 0,384 (από δεδομένα του IRAS). Από τους αστεροειδείς με διάμετρο μεγαλύτερη των 75 χλμ. μόνο η 4 Εστία έχει υψηλότερο άλβεδο. Η Ντεμπόφσκα περιστρέφεται γύρω από τον εαυτό της μία φορά κάθε 4 ώρες και 42 λεπτά. Η μέση θερμοκρασία στην επιφάνειά της εκτιμάται σε 125 περίπου βαθμούς Κελσίου κάτω από το μηδέν.
Ψευδωνυμοποίηση
Εξωτερικοί σύνδεσμοι
Κατηγορία:Διαχείριση δεδομένων
Ιονική και Λαϊκή Τράπεζα
1864-1920: Ένωση των Επτανήσων με την Ελλάδα, προνομιούχος τράπεζα και επέκταση των δραστηριοτήτων της
Το 1864 μετά την ένωση των Ιονίων Νήσων με την Ελλάδα, η τράπεζα επεκτείνει της δραστηριότητές της και στην υπόλοιπη Ελλάδα διατηρώντας ταυτόχρονα το δικαίωμα να λειτουργεί με βάση το εμπορικό δίκαιο της Μεγάλης Βρετανίας για αρκετές δεκαετίες. Διατήρησε επίσης το προνόμιο να εκδίδει και να διακινεί χαρτονομίσματα, προνόμιο το οποίο το κληρονόμησε από την Ιόνιο Πολιτεία και το διατήρησε έως και το 1920.
1920-1974: Επεκτάσεις των δραστηριοτήτων της Τράπεζας στο Εξωτερικό, και η απόκτηση της από την Εμπορική
Στις αρχές του 20ου αιώνα συνέχισε να επεκτείνει και να σταθεροποιεί την παρουσία της τόσο στο Ελληνικό τραπεζικό σύστημα όσο και εκτός Ελλάδος με έμφαση στα κέντρα του Ελληνισμού ανοίγοντας καταστήματα και πρακτορεία στην Αίγυπτο το 1907 και στην Κύπρο το 1926.
349 Ντεμπόφσκα
Εξωτερικοί σύνδεσμοι
Ντεμποφσκα
Ιονική και Λαϊκή Τράπεζα
1920-1974: Επεκτάσεις των δραστηριοτήτων της Τράπεζας στο Εξωτερικό, και η απόκτηση της από την Εμπορική
Το 1956 τα υποκαταστήματα της ανέρχονται σε 38 από τα οποία τα 24 στην Ελλάδα, 6 στην Κύπρο και 8 στην Αίγυπτο.
Το 1957 αποτελεί ένα σημαντικό ορόσημο για την τράπεζα. Εν μέσω ριζικών πολιτικών κοινωνικών και οικονομικών αλλαγών που διενεργούνται από την κυβέρνηση Νάσερ, τα 8 υποκαταστήματα στην Αίγυπτο δεσμεύονται από την αιγυπτιακή κυβέρνηση ακολουθώντας τη μοίρα όλων τον ξένων επενδύσεων στη χώρα αυτή. Τα υποκαταστήματα της Κύπρου περνούν στον έλεγχο της Charted Bank. Ενώ τα υποκαταστήματα της Ελλάδας με την καταβολή 635.000 λιρών Αγγλίας (2.000.000 $ ή 53.000.000 δραχμές εκείνη την εποχή) από τον τραπεζίτη Στρατή Ανδρεάδη περνούν τελικά στον έλεγχο της Εμπορικής Τράπεζας μετά από σύντομες διαπραγματεύσεις με τον τραπεζίτη sir Hampro. Έτσι ύστερα από 118 χρόνια ο έλεγχος της τράπεζας φεύγει από τα Αγγλικά χέρια.
1974-2000: Κρατικοποίηση της Τράπεζας, εξαγορά από Τράπεζα Πίστεως και Τέλος Εποχής
Το 1975 ακολουθώντας την μοίρα της Εμπορικής τράπεζας, η Ιονική τράπεζα περνάει στα χέρια του Ελληνικού δημοσίου.
Το 1999 η Ιονική τράπεζα έρχεται υπό τον έλεγχο της Alpha Τράπεζας Πίστεως στα πλαίσια διαδικασίας αποκρατικοποιήσεων της τότε Ελληνικής κυβέρνησης. Ένα χρόνο αργότερα το 2000 συγχωνεύονται οι δύο τράπεζες δημιουργώντας την Alpha Bank. Έτσι κλείνει ο κύκλος λειτουργίας της τράπεζας με τον τίτλο “Ιονική”.
Χαρτονομίσματα
Η Ιονική τράπεζα εξέδωσε αρκετά χαρτονομίσματα, πριν (σελίνια και λίρες), και μετά (ιονική δραχμή) την ενσωμάτωση των Ιονίων νήσων στην Ελλάδα.
Δείτε επίσης
Κατηγορία:Πρώην τράπεζες της Ελλάδας Κατηγορία:Ιόνιος Πολιτεία Κατηγορία:Ελληνικά νομίσματα
253
Η τρέχουσα σελίδα αφορά το έτος 253 κατά το Γρηγοριανό ημερολόγιο
Το έτος 253 (CCLΙΙI ) ήταν ένα κοινό έτος, το οποίο ξεκινούσε το Σάββατο. Εκείνη την εποχή ήταν γνωστό ως το έτος των Υπάτων Βολουσιανού και Κλαυδίου (ή, λιγότερο γνωστό, το έτος 1006 από Κτήσεως Κόσμου). Η ονομασία 253 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
Ανδρομέδα Ε´
Η Ανδρομέδα Ε´ (Andromedia V) είναι νάνος σφαιροειδής γαλαξίας ο οποίος απέχει περίπου 2,52 εκατομμύρια έτη φωτός και βρίσκεται στον αστερισμό Ανδρομέδα. Ανακαλύφθηκε από τον Armandroff et al. και τα σχετικά αποτελέσματα, που βασίζονταν στην ανάλυση ψηφιοποιημένου υλικού από το Αστεροσκοπείο του Πάλομαρ, δημοσιεύτηκαν το 1998.
Η μεταλλικότητα του γαλαξία αυτού είναι πάνω από το μέση αναλογία μεταλλικότητας προς φωτεινότητα των νάνων γαλαξιών στην Τοπική ομάδα γαλαξιών.
Παραπομπές
Κατηγορία:Νάνοι γαλαξίες Κατηγορία:Σφαιροειδείς γαλαξίες Κατηγορία:Ανδρομέδα (αστερισμός) Κατηγορία:Τοπική ομάδα γαλαξιών
Ένωσις Νέων Τραστ
Η Ένωσις Νέων Τραστ (ή ο Τραστ) ήταν ποδοσφαιρική ομάδα της Λευκωσίας. Ιδρύθηκε το 1924 και διαλύθηκε το 1938. Ο Τραστ υπήρξε ο πρώτος πρωταθλητής και ο πρώτος κυπελλούχος Κύπρου. Συμμετείχε σε τέσσερα πρωταθλήματα Α΄ κατηγορίας και σε τέσσερις διοργανώσεις κυπέλλου Κύπρου, φτάνοντας και τις τέσσερις φορές στον τελικό, κατακτώντας το τρόπαιο τις τρεις από αυτές. Χρώματα της ομάδας ήταν το κίτρινο και το πράσινο. Έδρα της ομάδας ήταν το παλιό ΓΣΠ. Το σωματείο εξακολουθεί να υπάρχει ως λέσχη.
Ίδρυση
Ο Τραστ Ιδρύθηκε στις 19 Σεπτεμβρίου 1924 από μια ομάδα διαπρεπών μελών της κοινωνίας της Λευκωσίας. Η ίδρυση του Τραστ έφερε μια νέα πνοή στα κοινωνικοπολιτιστικά δρώμενα της πόλης. Το σωματείο πρωτοστάτησε στη διοργάνωση πνευματικών και καλλιτεχνικών εκδηλώσεων, ενώ ανέπτυξε και εθνική δράση. Οι ιδρυτές του Τραστ, ενώ τάσσονταν σθεναρά υπέρ των εθνικών διεκδικήσεων των Ελλήνων της Κύπρου, επέλεξαν ταυτόχρονα για το σωματείο έναν κοσμοπολίτικο χαρακτήρα, εντάσσοντας σ΄ αυτό Αρμένιους, Μαρωνίτες και Λατίνους και ένα ξενικό (αγγλικό) όνομα, το «Trust» (εμπιστοσύνη).
Το Μάρτιο του 1924 ο Ποδοσφαιρικός Όμιλος Παγκύπρια (ΠΟΠ), η πρώτη αμιγώς ποδοσφαιρική ομάδα της Κύπρου, διαλύθηκε. Την τότε εποχή οι ομάδες δεν είχαν προπονητή. Την ενδεκάδα επέλεγε ο αρχαιότερος ή ο καλύτερος παίχτης της ομάδας. Μια διαμάχη ξέσπασε μεταξύ δύο παιχτών του ΠΟΠ για τη θέση του δεξιού κυνηγού. Μια ομάδα ποδοσφαιριστών αποχώρησε από τον ΠΟΠ και εντάχθηκε στον «Πανεργατικό Όμιλο», ο οποίος είχε ιδρυθεί το 1921 στη Λευκωσία. Μετά την εξέλιξη αυτή μετονομάστηκε σε «Ποδοσφαιρικός Σύνδεσμος Πανεργατικός». Ένας άλλος όμιλος ποδοσφαιριστών του ΠΟΠ προσχώρησε στο νεοσύστατο σωματείο Ένωσις Νέων Τραστ. Το Τραστ και ο Πανεργατικός ασχολήθηκαν συστηματικά και οργανωμένα με το ποδόσφαιρο συγκροτώντας ισχυρές ομάδες. Τα μεταξύ τους παιχνίδια ήταν ντέρμπι με μεγάλο φανατισμό. Τα δύο σωματεία εκπροσωπούσαν διαφορετικές κοινωνικές τάξεις. Στο Τραστ συγκεντρώθηκε η κοινωνική ελίτ της Λευκωσίας (γιατροί, δικηγόροι, δικαστικοί, έμποροι κ.α.) ενώ τα μέλη και οπαδοί του Πανεργατικού άνηκαν κυρίως στην εργατική τάξη.
Διάσπαση και ίδρυση του ΑΠΟΕΛ
Το 1922 έφτασε στην Κύπρο ο εξ Αλεξάνδρειας ελληνικής καταγωγής Γεώργιος Πούλιας, ο οποίος ήταν ένας ισχυρός και δραστήριος οικονομικός παράγοντας της εποχής, με εμπλοκή και στην πολιτική. Ο Πούλιας πήγε στη Κύπρο προκειμένου να αναλάβει τη διαχείριση της επιχείρησης «Καπνοβιομηχανίας Διανέλλου και Βεργόπουλου» αντικαθιστώντας τον αποθανόντα Βεργόπουλο. Ο Γεώργιος Πούλιας ήταν λάτρης του αθλητισμού και ειδικά του ποδοσφαίρου. Ασχολήθηκε αμέσως με τα αθλητικά δρώμενα της Κύπρου. Ανέπτυξε εξωδιοικητική ανάμιξη στην ποδοσφαιρική ομάδα του Τραστ. Αίτημα του να εγγραφεί ως μέλος της ομάδας απορρίφθηκε, μάλλον από φόβο να μην περιέλθει το σωματείο στην κυριαρχία του λόγω της οικονομικής του δύναμης. Επιπλέον, υπήρξε διαφωνία από μέλη του Τραστ ως προς την επιλογή των μελών του συλλόγου. Μερίδα από αυτούς υποστήριζε ότι μόνο Έλληνες Ορθόδοξοι θα έπρεπε να είχαν το δικαίωμα να γραφτούν μέλη του Τραστ. Άλλη μερίδα μελών υποστήριζε ότι το σωματείο έπρεπε να συνεχίσει να αποδέχεται ως μη τακτικά μέλη Αρμένιους, Λατίνους και Μαρωνίτες, όπως ίσχυε από την ίδρυση του.
Μέλη και ποδοσφαιριστές του Τραστ επιδίωξαν τη δημιουργία ενός καθαρά ελληνικού ποδοσφαιρικού σωματείου στη Λευκωσία, στο οποίο μέλη θα εγγράφονταν μόνο Έλληνες της Κύπρου. Εμπνευστής της ίδρυσης του νέου σωματείου ήταν ο ποδοσφαιριστής του Τραστ Διομήδης Συμεωνίδης. Ο 18χρόνος Συμεωνίδης, ενώ ήταν ποδοσφαιριστής του Τραστ, είχε δημιουργήσει μαζί με μερικούς φίλους του μια συνοικιακή ποδοσφαιρική ομάδα, τον Αετό, στον οποίο αγωνίζονταν μόνο Έλληνες Κύπριοι. Σε μια φιλική συνάντηση μεταξύ Αετού και μιας ομάδας της Λάρνακας, ο Γεώργιος Πούλιας θαύμασε το ποδοσφαιρικό ταλέντο του Συμεωνίδη, του κορυφαίου Κύπριου ποδοσφαιριστή της εποχής και θέλησε να τον γνωρίσει από κοντά. Οι δύο τους ανάπτυξαν μια φιλική σχέση. Την ιδέα του Διομήδη Συμεωνίδη για ίδρυση νέου σωματείου στο οποίο θα εγγράφονταν μόνο Έλληνες της Κύπρου ενστερνίστηκε και υλοποίησε ο Γεώργιος Πούλιας, δρομολογώντας ενέργειες ώστε να πραγματοποιηθεί ευρεία σύσκεψη μεταξύ ατόμων που συμφωνούσαν μαζί τους. Η σύσκεψη οδήγησε στην ιδρυτική συνέλευση της 8ης Νοεμβρίου 1926, στο ζαχαροπλαστείο του Χαράλαμπου Χατζηιωάννου, στην οδό Λήδρας. Το νέο σωματείο ονομάστηκε Ποδοσφαιρικός Όμιλος Ελλήνων Λευκωσίας (Π.Ο.Ε.Λ.). Το 1928 το σωματείο μετονομάστηκε σε Αθλητικός Ποδοσφαιρικός Όμιλος Ελλήνων Λευκωσίας (Α.Π.Ο.Ε.Λ.). Το νέο σωματείο αγκαλιάστηκε από όλα τα κοινωνικά στρώματα της Λευκωσίας, ενώ ο Τραστ συνέχισε να εκπροσωπεί την κοινωνική ελίτ της πόλης.
Πρωταθλήματα πόλεων
Όταν ιδρύθηκε ο Τραστ η Κυπριακή Ομοσπονδία Ποδοσφαίρου δεν είχε ακόμα δημιουργηθεί και έτσι δεν διεξαγόταν παγκύπριο πρωτάθλημα. Είχαν, όμως, ήδη δημιουργηθεί αρκετά σωματεία. Το 1932, με πρωτοβουλία του Πεζοπορικού Λάρνακας, διεξήχθη, με σύστημα νοκ-άουτ, το πρώτο παγκύπριο πρωτάθλημα, το «πρωτάθλημα πόλεων». Ο Τραστ συμμετείχε στο πρωτάθλημα.
Το δεύτερο παγκύπριο πρωτάθλημα διοργάνωσε ο ΑΠΟΕΛ (1933). Στο πρωτάθλημα αυτό συμμετείχαν 8 ομάδες. Είχε συμφωνηθεί όπως οι 8 ομάδες αγωνιστούν μεταξύ τους σε ένα γύρο και οι πρώτες πέντε στη βαθμολογία να αγωνιστούν μεταξύ τους, πάλι σε ένα γύρο. Ο Τραστ συμμετείχε στη δεύτερη φάση και τερμάτισε στην τέταρτη θέση.
Τον Ιούλιο του 1933 ο Τραστ γίνεται η πρώτη κυπριακή ομάδα που μεταβαίνει στην Ελλάδα. Σε φιλικό αγώνα αντιμετώπισε τον Παναθηναικό. Ο αγώνας διεξήχθη στις 23 Ιουλίου 1933 με τον Τραστ να χάνει με 2-1.
Το τρίτο ανεπίσημο πρωτάθλημα διοργάνωσε η ΑΕΛ την περίοδο 1933-34. Ίσχυαν οι ίδιο κανονισμοί όπως και στο δεύτερο πρωτάθλημα. Ο Τραστ τερμάτισε στη δεύτερη θέση. Το τέταρτο πρωτάθλημα πόλεων θα το διοργάνωνε η Ανόρθωση. Ωστόσο, λόγω προκήρυξης πρωταθλήματος από τον Τραστ στη Λευκωσία  (με την ευκαιρία των εορτασμών της δεκαετηρίδας από την ίδρυση του) και διαμάχης μεταξύ των δύο ομάδων, αλλά και άλλων θεμάτων για τα οποία υπήρχαν διαφωνίες (ο Ολυμπιακός Λευκωσίας και ο Άρης Λεμεσού έθεσαν θέμα ελεύθερης συμμετοχής ποδοσφαιριστών από ένα σωματείο σε άλλο), τα σωματεία αποφάσισαν τη δημιουργία μιας αρχής η οποία θα είχε την ευθύνη διοργάνωσης των πρωταθλημάτων. Έτσι, στις 23 Σεπτεμβρίου 1934 ιδρύεται η Κυπριακή Ομοσπονδία Ποδοσφαίρου (ΚΟΠ), με τον Τραστ να αποτελεί ένα από τα ιδρυτικά της μέλη.
Διοργανώσεις ΚΟΠ
Η πρώτη διοργάνωση που διεξήγαγε η ΚΟΠ ήταν το κύπελλο Κύπρου 1934-35. Ο Τραστ έφτασε στον τελικό. Αντίπαλος ήταν ο ΑΠΟΕΛ. Ο αγώνας έληξε ισόπαλος 0-0 και για αυτό πραγματοποιήθηκε επαναληπτικός με τον Τραστ να κερδίζει 1-0 και να κατακτά το τρόπαιο. Ακολούθως η ΚΟΠ διεξήγαγε το πρωτάθλημα 1934-35. Ο Τραστ κατέκτησε την πρώτη θέση. Έτσι, ο Τραστ ήταν ο πρώτος πρωταθλητής Κύπρου και ο πρώτος κυπελλούχος Κύπρου. Επίσης, ήταν η πρώτη ομάδα που πέτυχε το νταμπλ στο κυπριακό ποδόσφαιρο. Προπονητής της ομάδας την περίοδο αυτή ήταν ο Μάλλιος Γκάλιτς.‎
Την περίοδο 1935-36 ο Τραστ περιορίστηκε στη δεύτερη θέση. Για δεύτερη χρονιά έφτασε στον τελικό του κυπέλλου Κύπρου όπου νίκησε την Τσετίν Καγιά με 4-1 και κατέκτησε το δεύτερο κύπελλο του. Την περίοδο 1936-37 ο Τραστ ισοβάθμησε με τον πρώτο ΑΠΟΕΛ αλλά υστερούσε στη διαφορά τερμάτων και έτσι κατετάγη δεύτερος. Οι δύο ομάδες συναντήθηκαν στον τελικό του κυπέλλου Κύπρου όπου έχασε με 2-1.
Την περίοδο 1937-38 ο Τραστ έφτασε για τέταρτη φορά στον τελικό. Αντίπαλος ήταν η ΑΕΛ την οποία κέρδισε με 2-1 και κατέκτησε το τρίτο κύπελλο του. Ο αγώνας έγινε στις 27 Μαρτίου 1938.
Διάλυση
Οι σχέσεις μεταξύ Τραστ και ΑΠΟΕΛ, των πρωταγωνιστών των πρώτων περιόδων των διοργανώσεων τις ΚΟΠ, ήταν εχθρικές. Η διαμάχη τους έφτασε στο απόγειο της το 1938. Στις 17 Απριλίου 1938, σε ένα αγώνα μεταξύ Τραστ και ΑΠΟΕΛ υπήρξε διακοπή. Η ΚΟΠ επέρριψε την ευθύνη στον Τραστ. Ο κυπελλούχος Τραστ θεωρώντας πως τύγχανε άδικης αντιμετώπισης και άνισης μεταχείρισης από την ΚΟΠ και πως αποτελούσε θύμα μιας μεθοδευμένης και χρόνιας πολεμικής που εξαπέλυαν εναντίον του η ΚΟΠ και ο ΑΠΟΕΛ με στόχο να το πλήξουν και να το καθηλώσουν, αποφάσισε στις 23 Απριλίου 1938 τη διάλυση της ποδοσφαιρικής του ομάδας. Οι υπόλοιπες τρεις ομάδες που συμμετείχαν στο πρωτάθλημα της περιόδου 1937-38 (ΑΕΛ, Άρης, Τουρκική Λέσχη) συμφώνησαν να αποχωρήσουν και να μην δώσουν τις υπόλοιπες συναντήσεις τους. Τελικά οι αγώνες τους έγιναν τον Οκτώβριο.
Πορεία στις διοργανώσεις της ΚΟΠ
Ο πίνακας που ακολουθεί παρουσιάζει την πορεία του Τραστ στις διοργανώσεις της Κυπριακής Ομοσπονδίας Ποδοσφαίρου.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις αθλητικών συλλόγων το 1924 Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1924
Βαλανεία
Τον 5ο αι. π.Χ. αρχίζουν να εμφανίζονται τα πρώτα κτίρια Γυμνασίων, στα οποία δημιουργήθηκαν εγκαταστάσεις λουτρών. Αυτά χωροθετούνταν αρχικά κοντά σε παραποτάμιες ή θαλάσσιες περιοχές, για να μπορούν οι αθλητές να παίρνουν εύκολα τα λουτρό τους. Μετά την εκγύμναση ήταν απαραίτητο ένα λουτρό εφίδρωσης και στη συνέχεια ένα γερό τρίψιμο με ξύστρες, για να καθαρίσει η επιδερμίδα. Στην κλασική Ελλάδα τα Βαλανεία αναφέρονται είτε ως ιδιωτικά λουτρά σε κατοικίες, είτε -πιο συχνά- ως δημόσια για τους κατοίκους των πόλεων, που αναπτύχθηκαν στα αστικά κέντρα και στα ιερά του ελληνικού κόσμου και εκτός του χώρου των Γυμνασίων από τον 5ο π.Χ. αι. Ο Ιπποκράτης, οποίος θεωρείται πατέρας της λουτροθεραπείας, αφιερώνει ένα ολόκληρο κεφάλαιο από το έργο «Περί αέρων, τόπων και υδάτων» για την διαδικασία της υδροθεραπείας. Στον ίδιο οφείλει και η ονομασία των δημόσιων λουτρών της Εποχής: το «βαλανείον», προέρχεται από την ρίζα του «βαλανεύω» και της «Βαλανευτικής», λέξη που περιγράφει την τέχνη του μπάνιου.
Βασικοί χώροι
Τυπικό παράδειγμα των χώρων ενός λουτρού είναι το κτίσμα που βρίσκεται -σήμερα σε ερειπιώδη μορφή, καθώς μόλις διακρίνονται τα θεμέλια της τοιχοποιΐας- στις Οινιάδες της Ακαρνανίας και ανάγεται στον 2ο π.Χ. αι. Τα λουτρά αυτά ήταν δημόσιας χρήσης και ενώ η διάταξη τους βρίσκεται σε πρώιμο σημείο, παρουσιάζουν τα τρία βασικά στοιχεία που θα εξελιχθούν και θα εμφανιστούν στην ολοκληρωμένη τους μορφή στις λουτρικές εγκαταστάσεις της Ρωμαϊκής Εποχής. Τα βασικά σημεία των εγκαταστάσεων είναι: •	Ένας μικρός ορθογώνιος χώρος με μία τετράγωνη δεξαμενή νερού, που χρησιμοποιούνταν για τα Ψυχρά λουτρά. •	Ένας δεύτερος κυκλικός χώρος με έναν ενδιάμεσο χάλκινο λέβητα, αποτελούσε των χώρο των Χλιαρών λουτρών. •	Ο τρίτος χώρος ήταν το «Θερμόν», το δωμάτιο με τα ζεστά λουτρά.
Περίοδος Ακμής
Πολλοί συγγραφείς των κλασικών χρόνων θεωρούν τα Βαλανεία ανήθικους τόπους, καθώς και το μπάνιο σε δημόσια μπανιέρα κωμικό. Αυτός είναι ο κύριος λόγος που τα «Βαλανεία» δεν γνώρισαν μεγάλη διάδοση παρά μόνο στα ελληνιστικά χρόνια. Οι κατακτήσεις του Μεγάλου Αλεξάνδρου έφεραν κοινωνικές και οικονομικές αλλαγές και τότε άρχισαν να οικοδομούνται μεγάλα συγκροτήματα Βαλανείων στα μεσόγεια και Μικρασιατικά παράλια και την Ασιατική ενδοχώρα. Ο ανδρικός πληθυσμός της εκάστοτε πόλης επισκεπτόταν πολύ συχνά ένα Βαλανείο, αφού αποτελούσε και χώρο κοινωνικής συναναστροφής.
Λειτουργία Βαλανείων
Τα «Βαλανεία» λειτουργούσαν από τις 8-9 το πρωί μέχρι την δύση του Ηλίου και οι θαμώνες πλήρωναν ένα μικρό χρηματικό ποσό για την συμμετοχή τους σε αυτό. Οι κύριες αίθουσες ήταν το αποδυτήριο, το πυριατήριο, το αλειπτήριο, αίθουσα όπου οι αθλητές αλείφονταν με λάδι πριν την άσκηση. Πού σώζονται: Εγκαταστάσεις των «Βαλανείων» έχουν βρεθεί στην Πριήνη, στον Πειραιά, στους Δελφούς, στην Ερέτρια, στην Ελευσίνα, στις Φθιώτιδες Θήβες και πρόσφατα στην Πέλλα.
Βιβλιογραφία
Χαράλαμπος Θ. Μπούρας, Εθνικό Μετσόβιο Πολυτεχνείο, Μαθήματα Ιστορίας της Αρχιτεκτονικής, Πρώτος Τόμος, Τρίτη Έκδοση, Αθήνα, Εκδόσεις Μέλισσα
Εξωτερικοί σύνδεσμοι
Πολυξένη Αδάμ-Βελένη, Τα λουτρά στην αρχαία Ελλάδα, Η Καθημερινή, Επτά ημέρες 13.05.2001
Κατηγορία:Λουτρά
Ανάπα
right|thumb|200px|Η θέση της Ανάπα στο Κράι Κρασνοντάρ. Η Ανάπα (Анапа) είναι πόλη της Ρωσίας που βρίσκεται στην περιφέρεια Κράι Κρασνοντάρ, στη βόρεια ακτή της Μαύρης Θάλασσας κοντά στην Αζοφική Θάλασσα. Έχει πληθυσμό 58.983 (απογραφή 2010), είχε 53.493 στην απογραφή του 2002 και 54.796 στην απογραφή του 1989. Η Ανάπα αποτελεί έδρα της επαρχίας Ανάπσκι και μαζί με τρεις αγροτικές περιοχές αποτελεί δήμο, την αστική περιφέρεια της Ανάπα όπως λέγεται.
Ιστορία
left|thumb|Η θέση της Γοργιππίας στον χάρτη των Ελληνικών αποικιών της Μαύρης θάλασσας. Η περιοχή γύρω από Ανάπα κατοικήθηκε από την αρχαιότητα. Αρχικά ήταν ένα σημαντικό λιμάνι των Σκυθών και στη συνέχεια η πρωτεύουσα των Σινδών μάλιστα αποτελούνταν από δύο οικισμούς που από τους Έλληνας αποκαλούνταν Σινδικός Λιμήν και Σινδική. Αργότερα όταν η περιοχή κατακτήθηκε από το Ελληνικό Βασίλειο του Βοσπόρου έγινε αποικισμός τον 6ο π.Χ αιώνα, ο βασιλιάς Γόργιππος την ονόμασε Γοργιππία. Αναφέρεται ότι ήταν οχυρωμένη ήδη από τον 5ο αιώνα π.Χ., τμήμα αυτού του τείχους έχει βρεθεί σήμερα, και μαζί με γειτονικούς οικισμούς αποτελούσε πόλη-κράτος. Η πόλη γνώρισε μεγάλη άνθιση τον 2ο και 3ο αιώνα π.Χ., η Γοργιππία έλεγχε το θαλάσσιο εμπόριο στο ανατολικό τμήμα της Μαύρης Θάλασσας. Από την εποχή αυτή έχει ανευρεθεί από Ρώσους αρχαιολόγους άγαλμα του Νεοκλή (τοπικού άρχοντα γιος του Ηροδότου) όπου σήμερα εκτίθεται στο Ρωσικό Μουσείο.
Η Γοργιππία κατοικήθηκε μέχρι τον 3ο αιώνα μ.Χ., όπου δέχτηκε επιδρομές από νομαδικές φυλές. Αυτές οι φυλές ήταν κυρίως Τσερκέζοι στους οποίους οφείλεται και το σημερινό της όνομα, αφού την ονόμασαν Ανάπα. Επίσης γνώρισε επιδρομές από του Σαρμάτες, Οστρογότθους, Ούνους, Αβάρους, Χαζάρων, Τσερκέζους και την Χρυσή Ορδή.
Το 1300 κατακτήθηκε από τους Γενουάτες και μετονομάστηκε σε Μάπα (Mapa). Η κατοχή των Γενοβέζων διήρκεσε μέχρι την οθωμανική κατάκτηση το 1475. Οι Οθωμανοί οχύρωσαν την πόλη και κατασκεύασαν φρούριο για την υπεράσπιση της από τους Ρώσους το 1791. Η πόλη πολιορκήθηκε επανειλημμένα από τη Ρωσική Αυτοκρατορία, η πόλη καταλήφθηκε και το φρούριο της άντεξε ως την πολιορκία του 1829 όπου και καταλήφθηκε από τον Ρωσικό στρατό. Η πόλη πέρασε στη Ρωσία μετά τη Συνθήκη της Αδριανούπολης το 1829. Διοικητικά εντάχθηκε στην περιφέρεια της Μαύρης Θάλασσας του Όμπλαστ Κουμπάν, αναγνωρίστηκε πόλη το 1846.
Ή Ανάπα καταλήφθηκε από τους Οθωμανούς μεταξύ 1853-1856 κατά τη διάρκεια του Κριμαϊκού Πολέμου. Διοικητικά το 1896 έγινε μέρος του κυβερνείου της Μαύρης Θάλασσας. Δήμαρχος της πόλης κατά τη διάρκεια της Ρωσικής Επανάστασης έχει διατελέσει η Ελίζαμπεθ Πιλένκο που αργότερα ονομάστηκε αγία από την Ορθόδοξη Εκκλησία της Ουκρανίας. Διοικητικά το 1920 έγινε μέρος του Κουμπάν της Μαύρης Θάλασσας Ρωσικής περιφέρειας από το 1920.
Κατά τη διάρκεια του Β Παγκοσμίου Πολέμου καταλήφθηκε και καταστράφηκε εντελώς από τον Γερμανικό ναζιστικό στρατό με τη βοήθεια των ρουμανικών στρατευμάτων μεταξύ 30 Αυγούστου 1942 και 22η Σεπτεμβρίου 1943.